એક અંદાજ પ્રમાણે શહેરમાં ૪પ૦૦૦થી વધારે ગાય સહિતનાં પશુ છે પરંતુ આજદિન સુધીમાં માત્ર ૧૧૦૦ પશુનું રજિસ્ટ્રેશન કરાયું છે. જાણકાર સુત્રો કહે છે કે, ગાય સહિતનાં પશુની ઓળખ માટેનું ઓળખપત્ર પશુને લગાવવાનું ફરજિયાત હોઇ રજિસ્ટ્રેશન વગરનાં પશુઓને તંત્ર જપ્ત કરીને તેમના પશુપાલકો સામે કડક કાર્યવાહી કરશે. આ ઉપરાંત નિર્ધારિત સમય બાદ પકડાયેલા પશુઓને છોડાવવા માટે રજિસ્ટ્રેશન નંબર જરૂરી છે. આગામી તા.૩૦ સપ્ટેમ્બર રજિસ્ટ્રેશનની છેલ્લી તારીખ છે. ગત તા.૮ ઓગસ્ટથી પશુપાલકો પોતાના ગાય સહિતનાં પશુ રસ્તા પર છૂટા ન મૂકે તે માટે દંડની જોગવાઇમાં ર૦૦ ટકા જેટલો વધારો કરાયો હોઇ ગત તા.૮ ઓગસ્ટથી તા.૧પ સપ્ટેમ્બર સુધી તંત્રને દંડની આવક પેટે રૂ.ર૪.૬૦ લાખથી વધુ નાણાં મળ્યા છે.